寒食下第簡長安故人
作者：武元衡
朝代：唐

paragraphs: 寒食都人重勝遊，相如獨自閉門愁。
嘗聞婁護因名達，君試將余問五侯。
（見《永樂大典》卷三○○五「九真」「人」字（五函四十二冊）。
按詩共二首，其一五言四句，《全唐詩》卷三百十七載之，其二即此詩。
）（《古今歲時雜詠》卷十一收此詩，前爲五言四句，後爲七言四句，與《大典》同。
疑原詩應爲雜言體一首。
《全唐詩》卷三一七錄作五絕，似沿《萬首唐人絕句》卷十四，題作《寒食下第》，錄如次：「柳挂九衢絲，花飄萬家雪。
如何憔悴人，對此芳菲節。
」《古今歲時雜詠》「萬家」作「萬里」，「人」作「客」。）